4 LABOBELI 19 Phupu Kereke: Mohloli oa Bophelo Ho tla phela sebopuoa se seng le se seng se hahabang se leng teng moo ho fihlang linoka tse peli [sekhooa se bua ka noka e le ngoe]. Le lihlapi tsona li tla ba ngata; tsohle tse tla fihleloa ke noka li tla phela (Ezek. 47:9). Boporofeta ba Ezekiele bo bontša hore hohle moo noka e tsoang ho Molimo e phallelang, ho na le bophelo. Ezekiel 47:10 e tlatsetsa ka se makatsang ka ho fetisisa. E tla ba pono e sa tloaelehang ha ka kang: mabopong a mophutho oa metsi o tsejoang o se na lihlapi hobane ho se ntho e ka phelang moo hang ho fetoha sebaka seo batšoasi ba lihlapi ba alang matlooa a bona hobane ho tšoasoa lihlapi tse ngata teng. Taba-taba ke hore ka matla a Molimo a sebetsang ka batho ba Hae, bophelo bo ka ba teng moo pele bo neng bo le sieo. Moo Molimo a leng tšebetsong ha hona boemo ho hlokang tšepo, ha ho sehlopha sa batho se ka hloloang ho lopolloa, ha ho lefa la bokhale bo bosula bo hlokang ho re ahlolela bokamoso ba mahlomola. The Interpreter s Bible, (Nashville: Abingdon Press, 1956), pok. 6, leq Mohau oa Molimo o hlollang o etsa lintho tse hlollang ho e mong le e mong ea tla o amohela. Mona hape, re na le molaetsa oa Evangeli. Molimo, ka rona, a ka fana ka tšepo ho ba nyahameng, ba khathetseng matla, ba omeletseng, le ba shoang, moeeng le nameng ka bobeli. Bapisa Ezekiele 47:12 le Tšenolo 22:1, 2. Liqotsulo tse peli tsee li re bolella eng ka bokamoso ba mapomelo ba ba folisitsoeng me ba neoa bophelo ke Jesu ka kereke ea Hae? Ka letsatsi le leng batho ba Molimo ho kenyellelitse le sechaba seo Molimo a se folisitseng me a se nea bophelo ka litho tse se nang boichebo batla ba lefatšeng le lecha, moo ho nang le nōka e ngoe, e phallang ho tsoa teroneng ea Molimo. Ho tla be ho se na mahoatata, komello, kapa lefu teng. Khabareng ha re ntse re emetse taba eo ea nete e lehlohonolo Molimo o batla hore likereke tsa Hae li fetohe libaka tseo ho tsona ho phallang pholiso le bophelo bo fetisisang ho ea sechabeng. O batla ho sebetsa ka rona ho hlasimolla le ho fetola mahoatata, likhòhloana, leha e le Maoatle a Shoeleng sebakeng sa rona, tsohle li tla fuoa bophelo ka ho fetisisa ho Jesu (Johanne 10:10), e leng molaetsa o akaretsang oa Baleti ka bokhutšoanyane. Moporofeta Amose o fana ka setšoantšo se tšoanang le sa Ezekele 47. Bala Amose 5:24. Setšoantšo see se u ka se bapisa joang le boikarabello ba kereke ea heno sechabeng sa heno? Ke ka litsela li fe tse tšoarehang kereke ea heno e leng noka e folisang teng? 33